
MUNICIPIUL TIMIȘOARA
PRIMAR


REFERAT DE APROBARE A PROIECTULUI DE HOTĂRÂRE
privind aprobarea delimitării Zonei Urbane Funcționale (ZUF) a Municipiului Timișoara


1. Descrierea situației actuale

Municipiul Timișoara a fost de-a lungul timpului un centru polarizator pe plan economic, social și cultural pentru comunitățile din vecinătatea sa. Ca o consecință a dezvoltării economice și urbane a municipiului, a apărut efectul creșterii demografice cu consecințe nefavorabile asupra modului de utilizare a teritoriului atât în Municipiul Timișoara cât și în localitățile imediat învecinate.
Astfel, în contextul actual de sporire a numărului de locuitori în localitățile periurbane precum și de depopulare a municipiului Timișoara, este evidentă necesitatea extinderii serviciilor de tip urban pe un teritoriu ce depășește limitele administrative ale municipiului, în strânsă corelare cu identificarea în comun a politicilor și proiectelor care să contracareze efectele negative ale dezvoltării urbane necontrolate.
În acest context, Municipiul Timișoara a demarat, în baza contractului de prestări servicii încheiat cu societatea Civitta Strategy & Consulting SA București, serviciile de delimitare zonei urbane funcționale și de elaborare a Strategiei Integrate de Dezvoltare Urbană a municipiului Timișoara pentru perioada de programare 2021-2027.

2. Schimbări preconizate și rezultate așteptate

Rolul acestor demersuri antemenționate este acela de a obține un document strategic care să răspundă provocărilor actuale și să stabilească principalele direcţii de acţiune pentru perioada 2021-2027, strategia reprezentând un document cadru de referinţă care stabileşte obiective clare pentru viitorul zonei vizate, fiind concepută pentru a răspunde nevoilor reprezentanților autorităţii locale șicomunității în procesul de îmbunătățire a calității vieții cetățenilor și mediului economic local. Delimitarea zonei urbane funcționale a Municipiului Timișoara reprezintă o prima etapă necesară în vederea obținerii unui document strategic coerent. 
Strategia Integrată de Dezvoltare Urbană va asigura fundamentul în baza căruia se vor finanța proiectele de dezvoltare urbană ale Municipiului Timișoara și a zonei urbane funcționale; aceste proiecte vor răspunde provocărilor economice, de mediu, climatice, demografice și sociale. Strategia Integrată de Dezvoltare Urbană constituie cadrul pentru selectarea proiectelor individuale de dezvoltare urbană.


3. Alte informații:

Zona urbană funcțională a Municipiului Timișoara a fost delimitată în urma analizei unei serii de indicatori relevanți care să confirme sau să redefinească zona de influență, cum ar fi: accesibilitate, navetism, tendințe demografice, intensitatea utilizării terenurilor, expansiunea zonelor construite etc.

Acești indicatori au fost aplicați asupra localităților situate în primele două coroane urbane din jurul Municipiului Timișoara așa cum au fost acestea delimitate în Legea Zonelor Metropolitane.

4. Concluzii:

Având în vedere cele menţionate mai sus, considerăm necesară și oportună promovarea proiectului de hotărâre privind aprobarea delimitării zonei urbane funcționale a Municipiului Timișoara.





Primar,								Viceprimar, 	

Dominic FRITZ							Ruben LAȚCĂU
	


 





























	
NOTĂ: Elementele de natură tehnică, de detaliu, se vor regăsi în raportul de specialitate și, dacă se impune, în nota de fundamentare

